Николай Добролюбов
Същност и поезия

Превод от руски: Иванка Павлова, —

chitanka.info

О, добре познавам тъжните, гнетящите

песни на Русия — моята страна.

Но сега дочувам радостно звънящите

звуци да огласят дол и висина.

Нека тези песни горестно-провлечени

да реди селякът, докато оре.

Участ непосилна, мисли неизречени

в тъжните напеви всеки ще съзре.

Но усетил вече святото влияние

на ума човешки, водещ към прогрес,

аз приветствам всяко светло начинание

и следя възторжен всичко ново днес.

И не ща да слушам жалби и ридания —

няма да помогнат горките сълзи.

Знам, сърцето има нужда от мечтания —

иначе безплодност ще го порази.

Предусещам светло утрешно всевластие —

скоро ще настъпят безметежни дни.

На напева тъжен ще откликват с щастие,

в песните печални радост ще звъни.

Нека да се пеят песните, гнетящите —

друго в тях долавям днес за първи път:

сякаш предвещават призивно звънящите

звуци, че ще стане по-добър светът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.